Reprenem el servei de matinera i les activitats extraescolars
08 de novembre de 2024

A partir del dilluns, es reprendran tant el servici de matinera com les activitats extraescolars en els col·legis del nostre municipi.

En el cas del Col·legi Miguel de Cervantes, el servici de matinera es durà a terme temporalment en les instal·lacions del Col·legi Gregori Mayans. Per este motiu, les famílies han de firmar el consentiment per al trasllat de l'alumnat entre els dos centres. Podeu descarregar el formulari en l'enllaç d'esta notícia i enviar-lo per correu electrònic a lmlean@grupdidactic.es. També es podrà firmar directament el mateix matí del dilluns en el propi centre.

Mentres els centres mantinguen l'horari flexible, el servici de matinera cobrirà este horari fins a l'inici de les classes en el col·legi, garantint així l'atenció a l'alumnat

Important: L'accés al Col·legi Gregori Mayans per a este servici serà per la porta del carrer Art Major de la Seda.

Activitats Extraescolars: Es reprendran amb normalitat en tots els centres, a excepció del Col·legi Nostra Senyora de la Salut, on es reprendran el dimecres. En el Miguel de Cervantes, les extraescolars es duran a terme en les seues pròpies instal·lacions.

Continuem treballant per a normalitzar els servicis i facilitar la volta a la rutina de les nostres famílies.